cyanic-selkie/wikianc huggingface dataset:
Գլխուղեղի ուռուցք
Ախտորոշում
Այտուցը կամ գլխուղեղից գլխուղեղ-ողնուղեղային հեղուկի (ԳՈՀ) արտահոսքի խցանումը կարող են հանգեցնել (վաղ) ներգանագային ճնշման բարձրացման նշանների, որը կլինիկորեն դրսևորվում է գլխացավերով, փսխումով կամ գիտակցության փոփոխության տարբեր աստիճաններով, իսկ երեխաների մոտ՝ գանգի տրամագծի փոփոխությամբ և գաղթունների արտացցվածությամբ։ Ավելի համալիր ախտանիշներ, ինչպիսիք են ներզատիչ խանգարումները, չպետք է բժիշկների կողմից գլխուղեղի ուռուցքների բացառման պատճառ դառնան։
Տեսողական գոտու երկկողմանի քունքային դեֆեկտը (տեսողական խաչվածքի ճնշման հետևանքով) կամ բբի լայնացումը, կա՛մ դանդաղ զարգացող, կա՛մ հանակարծակի առաջացող նյարդաբանական տեղային ախտանիշները, ինչպիսիք են ճանաչողական և վարքագծային փոփոխություններ (ներառյալ թուլացած դատողությունը, հիշողության կորուստը, ճանաչողության խանգարումներ, տարածության կողմնորոշման խանգարումներ), անձնային կամ զգացմունքային փոփոխություններ, հեմիպարեզներ, հիպոէսթեզիա, աֆազիա, ատաքսիա, տեսողական գոտու, համային զգացողության և լսողության խանգարումներ, դիմային պարալիզ, երկտեսություն կամ ավելի լուրջ ախտանիշներ, ինչպինիք են դողերը, մարմնի մեկ կողմի պարալիզները՝ հեմիպլեգիաները, կամ էպիլեպսիայի հանդեպ բացասական անամնեզ ունեցող հիվանդների մոտ էպիլեպտիկ ցնցումները, կարող են բարձրացնել գլխուղեղի ուռուցքների հնարավորությունը։
Ճառագայթային ախտորոշում
Բժշկական պատկերումը գլխուղեղի ուռուցքների ախտորոշման մեջ ունի կենտրոնական դեր։ Վաղ պատկերավորման եղանակները ինվազիվ են և երբեմն վտանգավոր։ Դրանցից են պնևմոէնցեֆալոգրաֆիան և գլխուղեղային անգիոգրաֆիան, որոնցից հրաժալվել են հօգուտ բարձր արդյունավետությամբ օժտված ոչ ինվազիվ մեթոդների, մասնավորապես, մագնիսառեզոնանսային շերտագրություն (ՄՌՇ) և համակարգչային շերտագրություն (ՀՇ)։ ՄՌՇ-ի և ՀՇ-ի պատկերներում նորագոյացությունները հաճախ կերևան որպես տարբեր գունավորում ունեցող զանգվածներ (նաև անվանվում են որպես գործընթացներ)։
Ուռուցքը վնասում է ԱՈւՊ-ի բնականոն գործունեությունը և հանգեցնում է վերջինիս թափանցելիության մեծացմանը։ Ինչևիցե, հնարավոր չէ ախտորոշել բարձր ու ցածր տարբերակում ունեցող գլիոամները՝ հիմնվելով միայն ուժեղացած նշանների վրա։
Գլխուղեղի ուռուցքների վերջնական ախտորոշումը հնարավոր է հաստատել միայն գլխուղեղի բիոպսիայի կամ բաց վիրահատությունների ժամանակ ստացված գլխուղեղային հյուսվածքի նմուշների հյուսվածաբանական հետազոտության շնորհիվ։ Հյուսվածաբանական հետազոտությունն անհրաժեշտ է ճիշտ ախտորոշման և ճիշտ կանխատեսման համար։ Այս հետազոտությունը, որն իրականացվում է ախտաբանի կողմից, սովորաբար կազմված է երեք փուլից՝ թարմ հյուսվածքի ներվիրահատական հետազոտություն, մշակված հյուսվածքների նախնական մանրադիտակային հետազոտություն և դրանց հաջորդող իմունահյուսվածաքիմիական ներկումից ու գենետիկական անալիզից հետո մշակված հյուսվածքների հետազոտություն։
Ախտաբանություն
Ուռուցքներն ունեն բնութագրիչներ, որոնք հանրավորություն են տալիս որոշել նրանց չարորակացման աստիճանը և զարգացման հնարավորությունները։ Այս բնութագրական հատկանիշների հայտնաբերումը թույլ կտա բժշկական թիմին բուժական ճիշտ ծրագիր ընտրել։
Անապլազիա կամ տարբերակման խանգարում․ բջիջների տարբերակման և նրանց մի բջջից մյուսին փոխակերպման հատկության և արյան բջիջներ կորուստ, որը բնութագրական է անապլաստիկ ուռուցքային հյուսվածքների համար։ Անապլաստիկ բջիջները կորցրել են իրենց բնականոն գործունեության կարգավորումը և դրանցից շատերը կորցրել են բջջային կառուցվածքները։ Անապլաստիկ բջիջները հաճախ ունեն նորմայից բարձր կորիզ-ցիտոպլազմային հարաբերություն և շատերը բազմակորիզային են։ Բացի այդ, անապլաստիկ բջիջների կորիզները սովորաբար ունեն ոչ բնականոն ձև կամ շատ մեծ են։ Բջիջները կարող են վերածվել անապլաստիկի երկու ուղիով՝ կարող է խանգարվել ուռուցքային բջիջների տարբերակումը և նրանք վերածվեն անապլաստիկ բջիջների (տարբերակման խանգարումը հանգեցնում է բջիջների բնականոն գործառույթների և կառուցվածքների խանգարման), կամ քաղցկեղային բջիջները կարող են ուժեղացնել իրենց կիսվելու ունակությունները (օրինակ՝ տարբերակման անհաջողության դեպքում չկարգավորվող աճ)։
Նեոպլազիա - բջիջների չկարգավորված բաժանում։ Նեոպլազիան ինքնին խնդրահարույց չէ, սակայն նրա հետևանքները խնդրահարույց են՝ բջիջների չկարգավորված կիսումը նշանակում է, որ նորագոյացության զանգվածը մեծանում է չափսերով, և սահմանափակ տարածությունում, ինչպիսին գանգի խոռոչն է, այն արագորեն դառնում է խնդրահարույց, քանի որ այդ զանգվածը ճնշում է գործադրում գլխուղեղի վրա և բարձրացնում է ներգանգային ճնշումը, քայքայում է գլխուղեղի պարենքիման։ Ներգանգային ճնշման (ՆՃ) բարձրացումը կարող է պայմանավորված լինել նորագոյության կողմից գլխուղեղի անմիջական ճնշման, արյան ծավալի կամ գլխուղեղ-ողնուղեղային հեղուկի ծավալի ավելացման հետևանք, որոնք էլ իրենց հերթին կարող են ունենալ երկրորդային ախտանիշներ։
Նեկրոզ (մեռուկացում) - բջիջների վաղաժամ մահացում։ Հարուցվում է արտաքին տարբեր գործոններով, օրինակ՝ վարակներ, թույն կամ վնասվածք։ Մեռուկացված բջիջները ուղարկում են սխալ քիմիական ազդակներ, ինչը խոչընդոտում է ֆագոցիտների կողմից մահացած բջիջների հեռացմանը, որը հանգեցնում է մեռուկային հյուսվածքի տեղակայման վայրում կամ դրան մոտ մահացած հյուսվածքերի, բջջի կառուցվածքների և թույների կուտակմանը ։
Զարկերակային կամ երակային թթվածնաքաղցը (հիպօքսիան), կամ գլխուղեղի կոնկրետ հատվածների ադեկվատ թթվածնային մատակարարման կորուստը տեղի է ունենում, երբ ուռուցքն իր սնուցման համար օգտագործում է հարակից արյունատար անոթները, և մտնում է սննդանյութերի մրցակցության մեջ շրջակա գլխուղեղային հյուսվածքի հետ։
Ընդհանուր առմամբ նորագոյացությունը կարող է արտազատել նյութափոխականության վերջնական արգասիքներ (օրինակ՝ ազատ ռադիկալներ, փոփոխված էլեկտրոլիտներ, նյարդամիջնորդանյութեր), և այն ունակ է արտազատելու ու կուտակելու բջջային միջնորդանյութեր (օրինակ՝ ցիտոկիններ)։ Այս ամենը խանգարում է պարենքիմայի նորմալ գործունեությունը։
Ուղեղի երկրորդային ուռուցքներ
Գլխուղեղի երկրորդային ուռուցքները հանդիսանում են մետաստազային ուռուցքներ, որոնք այստեղ են թափանցել այլ օրգաններից սկիզբ առած քաղցկեղներից։ Դա նշանակում է, որ քաղցկեղածին նորագոյացությունները սկիզբ են առել մարմնի այլ հատվածի օրգաններից, և այդ քաղցկեղի բջիջները դուրս են եկել առաջնային ուռուցքի սահմաններից ու անցել ավշային համակարգ և արյունատար անոթներ։ Այնուհետև այդ բջիջները շրջանառում են արյունատար համակարգով և տեղակայվում գլխուղեղում։ Այստեղ մետաստազային բջիջները շարունակում են աճել և կիսվել՝ դառնալով առաջնային ուռուցքային հյուսվածքի այլ ինվազիվ նորագոյացություն։ Գլխուղեղի երկրորդային ուռուցքները շատ տարածված են անբուժելի քաղցկեղի վերջին փուլում գտնվող հիվանդների մոտ։ Գլխուղեղի երկրորդային ուռուցքների բերող ամենատարածված քաղցկեղների տեսակներն են թոքերի քաղցկեղը, կրծքագեղձի քաղցկեղը, մելանոման, երիկամի քաղցկեղը և հաստ աղու քաղցկեղը (ըստ հանդիպման հաճախության նվազման)։
Երկրորդային ուռուցքներն ավելի հաճախ են հանդիպում, քան առաջնայինները։ ԱՄՆ-ում ամեն տարի հանդիպում են 170000 նոր դեպքեր։ Գլխուղեղի երկրորդային ուռուցքները հանդիսանում են ներգանգային խոռոչի ուռուցքների ամենատարածված պատաճառը։ Գանգոսկրերի կառուցվածքը ևս կարող է ընդգրկվել նորագոյացությամբ, որն ըստ երևույթին, նվազեցնում է ներգանգային խոռոչի ծավալը և կարող է վնասել գլխուղեղը ։
Ըստ վարքագծի
Գլխուղեղի ուռուցքները կամ ներգանգային նորագոյացությունները կարող են լինել քաղցկեղածին (չարորակ) կամ ոչ քաղցկեղածին (բարորակ)։ Ինչևիցե, նորագոյացությունների բարորակի և չարորակի սահմանումը տարբերվում է օրգանիզմի այլ քաղցկեղածին և ոչ քաղցկեղածին նորագոյացությունների տեսակների ժամանակ սովորաբար օգտագործվող սահմանումներից։ Մարմնի տարբեր մասերում քաղցկեղների տեղակայման դեպքում կա չարորակացման 3 հատկանիշ, որոնցով նորագոյացությունների բարորակ ձևերը տարբերվում են չարորակներից՝ բարորակ ուռուցքները սահմանափակ են և չեն ներթափանցում կամ մետաստազավորվում։ Չարորակ ուռուցքների բնորոշիչները ներառում են՝
Վերևում թվարկված չարորակացման բնութագրիչների որոշ տարրեր չեն պատկանում գլխուղեղի առաջնային ուռուցքներին․
Կենտրոնական նյարդային համակարգի նորագոյացությունների դասակարգման համար օգտագործվող բազմաթիվ համակարգներից Առողջապահության Համաշխարհային Կազմակերպության (ԱՀԿ) դասակարգումային համակարգը սովորաբար օգտագործվում է աստրոցիտոմայի համար։ Ախտորոշումների ժամանակ շփոթությունից խուսափելու համար 1993 թվականին ԱՀԿ-ն ստեղծել է աստրոցիտոմայի համար քառաստիճան հյուսվածաբանական ուղեցույց, որն օգտագործում է 1-ից 4 գնահատման սանդղակը, որից 1-ը համապատասխանում է ամենաքիչ ագրեսիվ ձև, իսկ 4-ը՝ ամենաշատ։
Տեսակներ
Ուռուցքները կարող են լինել բարորակ և չարորակ, առաջանալ գլխուղեղի տարբեր հատվածներում և կարող են լինել առաջնային կամ երկրորդային։ Առաջնային ուռուցքները այն ուռուցքներն են, որոնք սկսվում են ձևավորվել գլխուղեղում։ Դրան հակառակն են մետաստատիկ ուռուցքները, որոնք հանդիսանում են մարմնի տարբեր մասերից դեպի գլխուղեղ տարածման հետևանք ։ Մետաստազային ուռուցքներն ավելի հաճախ են հանդիպում, քան առաջնայինները, և նրանց հարաբերությունը կազմում է 4։1 ։ Ուռուցքները կարող են դրսևորվել ախտանիշներով կամ առանց դրանց։ Որոշ ուռուցքներ հայտնաբերվում են, որովհետև հիվանդներն ունեն ախտանիշներ, իսկ մնացածները հայտնաբերվում են պատահականորեն՝ պատկերային սկանավորման կամ բաց վիրահատության ժամանակ։
Ամենատարածված գլխուղեղի առաջնային ուռուցքներն են ՝
Այս հաճախ հանդիպող ուռուցքները կարող են դասակարգվել նաև ըստ այն հյուսվածքի, որից առաջացել են, ինչպես ցույց է տրված ստորև ․
Յուրահատուկ տեսակներ
Անապլաստիկ աստրոցիտոմա, Աստրոցիտոմա,Կենտրոնական նեյրոցիտոմա, Անոթային հյուսակի կարցինոմա, Անոթային հլուսակի պապիլոմա, Անոթային հյուսակի ուռուցք, Դիսէմբրիոպլաստիկ նեյրոէպիթելիալ ուռուցք, Էպենդիմայի ուռուցք, Դիֆուզ աստրոցիտոմա, Հսկաբջջային գլիոբլաստոմա, Գլիոբլաստոմա մուլտիֆորմե (ԳԲՄ), Գլխուղեղի գլիոմա, Գլիոսարկոմա, Հեմանգիոպերիցիտոմա, Մեդուլլոբլաստոմա, Մեդուլլոէպիթելիոմա, Մենանգիալ կարցինոմա, Նեյրոբլաստոմա, Նեյրոցիտոմա, Օլիգոաստրոցիտոմա, Տեսողական նյարդի թաղանթի մենինգիոմա, Մանկական էպենդիմա, Պիլոցիտիկ աստրոցիտոմա, Պինեոբլաստոմա, Պինեոցիտոմա, Պլեոմորֆ անապլաստիկ նեյրոբլաստոմա, Պլեոմորֆ քսանտոաստրոցիտոմա, Կենտրոնական նյարդային համակարգի առաջնային լիմֆոմա, Սեպոսկրի թևի մենինգիոմա, Սուբէպենդիմային հսկաբջջային աստրոցիտոմա, Սուբէպենդիմոմա, Տրիլատերալ ռետինոբլաստոմա։
Բուժում
Երբ ախտորոշվում է ուռուցք, ձևավորվում բժշկական թիմ, որը գնահատում է բուժման բոլոր հնարավոր տարբերակները, և գլխավոր վիրաբույժի կողմից ներկայացվում է հիվանդին և նրա ընտանիքին։ Հաշվի առնելով գլխուղեղի առաջնային պինդ նորագոյացության տեղակայումը՝ գերակշռող դեպքերում «ոչինչ չանել» դիրքորոշումը չի ներկայացվում։ Նյարդավիրաբույժները չեն շտապում և հետևում են նորագոյացության զարգացմանը՝ մինչ հիվանդին կամ նրա հարազատերին բուժման ծրագիր ներկայացնելը։ Գոյություն ունեցող բուժման շատ եղանակներ կախված են ուռուցքի տեսակից ու տեղակայումից և կարող են համակցվել հիվանդին ամենալավ հնարավոր ելքն ապահովելու համար՝
Գլխուղեղի առաջնային ուռուցքների ժամանակ ապրելիությունը կախված է ուռուցքի տեսակից, հիվանդի տարիքից և ֆունկցիոնալ վիճակից, ուռուցքի վիրաբուժական հեռացման աստիճանից և յուրաքանչյուր դեպքին բնորոշ գործոններից ։
Վիրաբուժություն
Բժշկական գրականության մեջ նկարագրված առանցքային և ամենանախընտրելի եղանակը համարվում է կրանիոտոմիայի միջոցով վիրաբուժական հեռացումը (ռեզեկցիան)։ Նյարդավիրաբուժական ուռուցքաբանությունում առաջնային է դառնում նվազագույն ինվազիվ միջամտությունների օգտագործման միտումը ։ Վիրաբուժական միջամտության առաջնային նպատակն է հեռացնել ինչքան հնարավոր է շատ ուռուցքային բջիջներ, ընդ որում դրանց լրիվ հեռացումը հանդիսանում է հնարավոր ամենալավ ելքը, կամ այլ կերպ ասած՝ ուռուցքի ցիտոռեդուկցիան։ Որոշ դեպքերում ապահովել մուտք դեպի ուռուցք հնարավոր չէ, որն էլ խոչընդոտում է վիրահատությանը։
Բացի որոշ տեսակներից, շատ մենինգիոմաներ տեղակայվում են գանգի հիմում, կարող են բարեհաջող հեռացվել վիրաբուժական եղանակով։ Հիպոֆիզի շատ ադենոմաներ կարող են հեռացվել վիրահատական եղանակով, որի համար հաճախ օգտագործում են նվազագույն ինվազիվ մուտք՝ քթի խոռոչից կամ գանգի հիմից։ (տրանսնազալ, տրանսսեպոսկրային մուտք)։ Հիպոֆիզի խոշոր ադենոմաների հեռացման համար առաջանում է կրանիոտոմիայի (գանգի բացում) անցկացման անհրաժեշտություն։ Ճառագայթային բուժումը, ներառյալ ստերեոտակտիկային մուտքը, կիրառվում է անվիրահատելի ուռուցքների դեպքում։
Արդի շատ հետազոտություններ ուղղված են գլխուղեղի ուռուցքների վիրաբուժական եղանակով հեռացման կատարելագործմանը, որն իրականացում է 5-ամինոլևուլոնաթթվով ուռուցքային բջիջները նշելու ճանապարհով։ 5-ամինոլևուլոնաթթուն առաջացնում է ուռուցքային բջիջների ֆլուորեսցենցիա ։ Հետվիրահատական ճառագայթային բուժումը և քիմիոթերապիան հանդիսանում են չարորակ նորագոյացությունների դասական բուժման անբաժան մասը։ Ճառագայթային բուժումը կարող է օգտագործվել նաև ցածր տարբերակում ունեցող գլիոմաների ժամանակ, երբ վիրահատությամբ հնարավոր չի հասնել ուռուցքային ծանրաբեռնվածության նշանակալի նվազեցմանը։
Շատ մետաստազային ուռուցքների համար սովորաբար օգտագործվում են ճառագայթային թերապիան և քիմիոթերապիան, և ոչ թե վիրահատական եղանակը։ Այս ուռուցքների դեպքում կանխատեսումը որոշվում է առաջնային ուռուցքով և որպես կանոն՝ վատն է։
Ճառագայթային բուժում
Ճառագայթային բուժման (ռադիոթերապիայի) նպատակն է ուռուցքային բջիջներին ոչնչացումը, որի ընթացքում գլխուղեղի չախտահարված հյուսվածքը չի վնասվում։ Ստանդարտ՝ արտաքին ճառագայթների կիրառմամբ, ճառագայթային թերապիայի ժամանակ գլխուղեղի նկատմամբ կիրառում են ճառագայթման ստանդարտ-դոզայի «ֆրակցիաների» բազմաթիվ բուժական եղանակներ։ Այս գործընթացի ընթացքում իրականացվող բուժիչ միջոցառումները՝ կախված ուռուցքի տեսակից, կրկնվում են ընդհանուր առմամբ 10-30 անգամ։ Լրացուցիչ այս բուժումը որոշ հիվանդներին ապահովում է ելքի բարելավում և ապրելիության բարձրացում։
Ռադիովիրաբուժությունը բուժական եղանակ է, որն օգտագործում է համակարգչային հաշվարկներ ուռուցքի տեղակայման շրջանում ճառագայթումը կենտրոնացնելու համար՝ նվազագույնի հասցնելով շրջակա հյուսվածքների ճառագայթային դոզան։ Ճառագայթային վիրաբուժությունը կարող է լինել բուժական տարբեր եղանակների հետ համակցված, կամ էլ որոշ ուռուցքների ժամանակ կիրառվել որպես բուժման առաջնային եղանակ։ Օգտագործվող ձևերը ներառում են ստերետակտիկային ռադիովիրաբուժությունը, օրինակ՝ գամմա դանակ, կիբերդանակ, Նովալիս Tx ռադիովիրաբուժություն ։
Ճառագայթային թերապիան կարող է հաջորդել գլխուղեղի ուռուցքի ռեզեկցիային, իսկ որոշ դեպքերում՝ իրականացվել դրա փոխարեն։ Գլխուղեղի քաղցկեղների ժամանակ կիրառվող ռադիոթերապիայի ձևերն են արտաքին ճառագայթմամբ ռադիոթերապիան, որն ամենաշատն է օգտագործվում, բրախիթերապիան և պրոտոնային թերապիան, վերջինն օգտագործվում է հատկապես երեխաների շրջանում։
Ռադիոթերապիան հանդիսանում է գլխուղեղի երկրորդային ուռուցքների բուժման ամենատարածված եղանակը։ Ճառագայթային բուժման քանակը կախված է գլխուղեղի քաղցկեղով ախտահարման դաշտի չափսից։ Պայմանական արտաքին ճառագայթմամբ «լրիվ-գլխուղեղային ճառագայթային բուժում» կամ «լրիվ-գլխուղեղային ճառագայթում» կարող է կիրառվել, երբ կա ապագայում այլ երկրորդային ուռուցքների առաջացման ռիսկ ։ Ստերեոտակտիկ ռադիոթերապիան սովորաբար խորհուրդ է տրվում, երբ կան երեքից քիչ երկրորդային ուռուցքներ։
Քիմիոթերապիա
Քիմիոթերապիա ստացող հիվանդերին նշանակում են այնպիսի դեղորայքներ, որոնք՝ ուռուցքային բջիջներին։ Չնայած քիմիոթերապիան կարող է ավելացնել հիվանդների ապրելիությունը գլխուղեղի առաջնային ուռուցքների դեպքում, այն դիտվում է հիվանդների միայն 20%-ի մոտ։ Քիմիոթերապիան հաճախ օգտագործվում է երեխաների մոտ ռադիոթերապիայի փոխարեն, քանի որ ռադիոթերապիան կարող է գլխուղեղի զարգացման վրա ունենալ բացասական հետևանքներ։ Բուժման այս եղանակի՝ որպես բուժման եղանակ, ընտրությունը հիմնվում է հիվանդի ընդհանուր առողջական վիճակի, ուռուցքի տեսակի և քաղցկեղի աստիճանի վրա։ Դեղորայքների թունայնությունը և բազմաթիվ կողմնակի երևույթների առկայությունը, և գլխուղեղի ուռուցքների դեպքում քիմիոթերապիայի անորոշ ելքը հանգեցնում են, որ բուժման այս եղանակի փոխարեն նախընտրությունը տրվի վիրահատական և ճառագայթային թերապիաներին։
Կալիֆորնիայի համալսարանական հիվանդանոցի նյարդաօնկոլոգիական բաժանմունքը հրապարակում է տվյալներ գլիոբլաստոմա մուլտֆորմե ախտորոշումով հիվանդների ապրելիությունը։ Սա ԱՄՆ-ում միակ հաստատությունն է, որը ցույց է տալիս, թե ինչպես են գլխուղեղի ուռուցքով հիվանդները տանում ընթացիկ բուժումը։ Նրանք նաև ցուցադրում են բարձր տարբերակում ունեցող գլիոմային ուռուցքների բուժման համար կիրառվող քիմիոթերապևտիկ ագենտների ցանկը ։
Բուժման այլ եղանակներ
Շունտավորումը կարող է օգտագործվել ներգանգային ճնշման բարձրացմամբ հարուցված ախտանիշները նվազեցնելու համար, որն իրականացվում է գլխուղեղ-ողնուղեղային հեղուկի ազատ արտահոքը խոչընդոտելու հետևանքով առաջացած հեղուկի կուտակումը (հիդրոցեֆալիա) նվազեցնեու շնորհիվ ։
Կանխատեսում
Գլխուղեղի քաղցկեղի կանխատեսումը կախված է ախտորոշված քաղցկեղի տեսակից։ Մեդուլլոբլաստոման ունի լավ կանխատեսում քիմիոթերապիայի, ռադիոթերապիայի և վիրաբուժական ռեզեկցիայի կիրառման ժամանակ, իսկ գլիոբլաստոմա մուլտիֆորմեով հիվանդն ունի միջինում ապրելիության 12 ամիս, նույնիսկ ագրեսիվ քիմիոթերապիայից և վիրահատական միջամտությունից հետո։ Ուղեղաբնի գլիոմաներն ունեն ամենավատ կանխատեսումը գլխուղեղի բոլոր չարորոակ նորագոյացությունների մեջ, որի ժամանակ նույնիսկ բուժման ժամանակ, որը սովորաբար ներառում է ուռուցքի ճառագայթում և կորտիկոստերոիդներ, հիվանդները մահանում են մեկ տարվա ընթացքում։ Սակայն երեխաների մոտ մեկ տեսակ՝ ուղեղաբնի ֆոկալ գլիոմա, թերի է վերջնական կանխատեսման համար, սակայն հաճախ գրանցվում երկար ապրելիության դեպքեր ։
Գլիոբլաստոմա մուլտիֆորմե
Գլիոբլաստոմա մուլտիֆորմեն (ԳԲՄ) ամենաչարորակ (IV աստիճան) և գլխուղեղի չարորակ ուռուցքներից ամենատարածված տեսակն է։ Նույնիսկ բազմաբաղադրիչ ագրեսիվ բուժում սկսելուց հետո՝ բաղկացած է ռադիթերապիայից, քիմիոթերապիայից և վիրահատական հեռացումից, ապրելիությունը միջին հաշվով կազմում է 12-17 ամիս։ ԳԲՄ-ի բուժման դասական սխեման ներառում է ուռուցքի առավելագույն վիրահատական հեռացում, դրան հաջորդող ռադիոթերապիա, որն իրականացվում է վիրահատությունից 2-4 շաբաթ հետո, և քիմիոթերապիա, օրինակ՝ թեմոզոլամիդով ։ Գլիոբլաստոմայով շատ հիվանդներ իրենց հիվանդության ընթացքում ախտանիշները մեղմացնելու համար ստանում են կորտիկոստերոիդներ, հիմնականում դեքսամետազոն։ Փորձնական բուժումները ներառում են թիրախային թերապիան, գամմա դանակով ռադիովիրաբուժությունը, բորր օգտագործմամբ նեյտրոն զավթող թերապիան և գենային թերապիան ։
Օլիգոդենդրոգլիոման
Օլիգոդենդրոգլիոմաներն անբուժելի, բայց դանդաղ պրոգրեսիվող գլխուղեղի մետաստազային ուռուցքների տեսակ են։ Դրանց ժամանակ օգտագործում են վիրահատակ մասնահատում, քիմիոթերապիա, ռադիոթերապիա կամ դրանց համակցումներ։ Որոշ կասկածելի ցածր տարբերակված (II աստիճան) ուռուցքների դեպքում կիրառվում է միայն սպասողական մարտավարություն և ախտանշանային թերապիա։ Այս ուռուցքները ցույց են տալիս բարձր հաճախականություն 1-ին և 19-րդ քրոմոսների՝ համապատասխանաբար p և q թևերի միաժամանակյա դելեցիան (կորուստը) (1p19q դելեցիա) ։ Երկրորդ աստիճանի օլիգոդենդրոգլիոմաների դեպքում ապրելիությունը միջինում կազմում է մինչև 16,7 տարեկանը ։
Համաճարակաբանություն
Գլխուղեղի քաղցկեղով հիվանդացության դեպքերի քանակները տարբերվում են զարգացած և քիչ զարգացած երկրների միջև (քիչ զարգացած երկրներում դրա հանդիպաման հաճախականությունն ավելի ցածր է) ։ Դա կարող է բացատրվել չախտորոշված ուռուցքներով պայմանավորված մահերով (շատ աղքատ վիճակում գտնվող հիվանդները չեն ստանում ախտորոշում, քանի որ չունեն գլխուղեղի ուռուցքների ախտորոշում ստանալու համար անհրաժեշտ ժամանակակից ախտորոշիչ միջոցներից օգտվելու հնարավորություններ), և աղքատության հետ կապված այլ մահերով, որոնք կանխորոշում են հիվանդների կյանքը միչև նրանց մոտ ուռուցքների զարգացումը կամ մինչև ուռուցքները կդառնան կյանքի համար վտանգավոր։ Այնուամենայնիվ, հետազոտությունները վկայում են այն մասին, որ գլխուղեղի առաջնային ուռուցքների որոշ ձևեր ավելի տարածված են բնակչության որոշ խմբերում։
Հիվանդացությունը ցածր աստիճանի աստրոցիտոման զգալիորեն կապված չէ ազգության հետ։ Այնուամենայնիվ, կենտրոնական նյարդային համակարգի (ԿՆՀ) չարորակ ուռուցքների հետազոտություններով զբաղվող ուսումնասիրությունները ցույց են տալիս որոշ տարբերություններ ազգային պատկանելիության հետ։ Անհրաժեշտ է նշել, որ որոշ բարձր աստիճան ունեցող ուռուցքները սկիզբ են առնում ցածր աստիճան ունեցողներից։ Մասնավորապես, ԿՆՀ-ի ուռուցքներով հիվանդացությունը հարաբերականորեն բարձր է Միացյալ Նահանգներում, Իսրայելում և Հյուսիսային Եվրոպայի երկրներում, մինչ Ճապոնիայում և Ասիայի երկրներում այն ավելի ցածր է։ Այս տարբերությունները հավանաբար արտացոլում են կենսաբանական տարբերությունները, ինչպես նաև ախտորոշումների և զեկույցների միջև տարբերությունները ։ Ամբողջ աշխարհում չարորոակ նորագոյացություններով հիվանդացության մասին տվյաներ կարելի է գտնել ԱՀԿ-ում (Առողջապահության Համաշխարհային Կազմակերպություն), որը կարգավորվում է Ֆրանսիայում գտնվող IRAC-ի (Քաղցկեղի Հետազետման Համաշխարհային Կազմակերպություն) կողմից ։
Միացյալ Թագավորություն
Գլխուղեղի, ԿՆՀ-ի այլ ուռուցքները կամ ներգանգային գոյացություններն ըստ իրենց հանդիպման հաճախականության Մեծ Բրիտանիայում գրավում են 9-րդ տեղը (շուրջ 10600 մարդ է ախտորոշվել 2013 թվականին), և 8-րդն է քաղցկեղներից ամենահաճախ մահերի մեջ (շուրջ 5200 մահ 2012 թվականին) ։
Իմունոթերապիա
Քաղցկեղի իմունոթերապիան ակտիվ հետազոտվում է։ Ըստ 2015 թվականի տվյալների չկա ոչ մի բուժում, որը կարող է չարորակ գլիոմաների դեպքում բարելավել կյանքի ապրելիության ցուցանիշը ։
Աֆթոզ ստոմատիտի վիրուս
2000 թվականին հետազոտողներն օգտագործեցին աֆթոզ ստոմատիտի վիրուսը ուռուցքային բջիջներին վարակելու և ոչնչացնելու համար, առանց առողջ բջիջների վրա ներգործության ։
Ռետրովիրուսային ռեպլիկացիոն վեկտորներ
Հարավային Կալիֆոռնիայի Համալսարանի հետազոտողները, ովքեր այս պահին աշխատում են Լոս Անջելեսի Կալիֆոռնիայի Համալսարանում, պրոֆեսոր Նորի Կասահարայի ղեկավարությամբ, 2001 թվականին զեկուցեցին իրենց առաջին հաջողված հետազոտության մասին, որի ժամանակ կիրառվեցին ռետրովիրուսային ռեպլիկացիոն վեկտորները, որոնք ուղղորդեցին ամուր ուռուցքներից ստացված տրանսդուկցիոն բջիջներ ։ Հիմնվելով այս սկզբնական աշխատանքի վրա, հետազոտողներն այս միջոցը կիրառեցին քաղցկեղի մոդելների վրա (կենդանի օրգանիզմների վրա), և 2005 թվականին զեկուցեցին այդ կենդանական մոդելների վրա կիրառելու դեպքում դիտվող երկարաժամկետ դրական արդյունքների մասին ։ Հետագայում մարդկանց վրա կլինիկական փորձեր կատարելու նպատակով այդ մեթոդը զարգացվեց Tocagen-ի (դեղագործական ընկերություն, որն գլխավորապես կենտրոնացած է գլխուղեղի քաղցկեղների բուժմամբ) կողմից՝ որպես համակցված բուժում (Toca 511 և Toca FC)։ 2010 թվականից անցկացվում են հետազոտություններ կլինիկական I/II էտապների շրջանակներում կրկնվող բարձր աստիճանի գլիոմաների, ներառյալ գլիոբլաստոմա մուլտիֆորմեի (ԳԲՄ) և անապլաստիկ աստրոցիտոմայի, հնարավոր բուժման համար։ Արդյունքները դեռ չեն հրապարակվել ։
Երեխաներ
ԱՄՆ-ում ամեն տարի շուրջ 2000 երեխայի և 20 տարեկանից ցածր երիտասարդների ախտորոշում են գլխուղեղի մետաստազային։ 1985-1994 թվականներին գրանցվել են հիվանդացության ամենամեծ հանդիպման հաճախականությունը, քան 1975-1983 թվականներին։ Պատճառների հետ կապված կա որոշակի բանավեճ․ մի տեսությունը կայանում է նրանում, որ ավելացման այդ միտումը կապված է ախտորոշման բարելավման ու հստակության հետ, քանի որ աճի այդ թռիչքը տեղի է ունեցել այն ժամանակ, երբ սկսվել է լայնածավալ օգտագործվել ՄՌՇ հետազոտության մեթոդը։ Սակայն մահացության մեջ այդպիսի ցատկ տեղի չի ունեցել։ Կենտրոնական նյարդային համակարգի քաղցկեղների դեպքում երեխաների մոտ ապրելիությունը կազմում է մոտավորապես 60%։ Ապրելիության մակարդակը կախված է չարորակ նորագոյացության տեսակից և, երեխայի այն տարիքից, երբ ձևավորվել է ուռուցքը՝ ավելի փոքր երեխաներն ունեն ավելի բարձր մահացություն ։
Մինչև 2 տարեկան երեխաների մոտ ուռուցքների 70%-ը կազմում են մեդուլլոբլաստոմաները, էպենդիմոմաներ և ցածր տարբերակման գլիոմաներ։ Հազվադեպ, և որպես կանոն, նորածինների մոտ հանդիպում էն տերատոմաներ և ատիպիկ տերատոիդ ռաբդոիդ ուռուցքներ ։ Սեռական բջիջների ուռուցքները, ներառյալ նաև տերատոմաները, երեխաների շրջանում կազմում են գլխուղեղի առաջնային ուռուցքների միայն 3%-ը, բայց հիվանդացությունն ամբողջ աշխարհում զգալիորեն տարբերվում է ։
Մեծ Բրիտանիայում ամեն տարի 14 և ավելի ցածր տարիքի շուրջ 429 երեխաների մոտ ախտորոշվում է գլխուղեղի ուռուցք, իսկ մինչև 19 տարեկան տարիքային խմբում՝ 563 երեխաների մոտ ։
Արտաքին հղումներ
Կատեգորիա:Հիվանդություններ Կատեգորիա:Ուռուցքներ
Պեիդլա
Պեիդլա (Päidla), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 103 մարդ։
Արտաքին հղումներ
Կատեգորիա:Էստոնիայի Վալգամաա նահանգի Պալուպեռա շրջանի բնակավայրեր Կատեգորիա:Էստոնիայի գյուղեր
Պոպելնոե (գյուղ, Բերեզանկայի շրջան)
Պոպելնոե (Попільне), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Պոպելնոե գյուղում բնակվում էր 181 մարդ։ Բնակավայրը զբաղեցնում է 0,397 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
Կոռոզիա
Կոռոզիա (от corrosio - «կոռոզիա, քայքայում»), մետաղների և դրանց համաձուլվածքների, մետաղների քայքայումն արտաքին միջավայրի ազդեցությամբ, դրանց մակերեսին տեղի ունեցող քիմիական, կենսաքիմիական և էլեկտրաքիմիական պրոցեսների պատճառով։ Կոռոզիայի ժամանակ տեղի են ունենում օքսիդացման–վերականգնման ռեակցիաներ։ Դրա ամենացայտուն օրինակը երկաթի ժանգոտումն է։
Ռուսկի յազիկ վ Արմենիի
«Ռուսկի յազիկ վ Արմենիի» (“Русский язык в Армении” – «Ռուսաց լեզուն Հայաստանում»), գիտամեթոդական եռամսյա հանդես։
Պատմություն
Լույս է տեսնում 1999 թվականից Երևանում՝ ռուսերեն։ Հիմնադիր՝ ՀՀ ԿԳՆ կրթության ազգային ինստիտուտ։ Խմբագիր՝ Բելա Եսաջանյան։
Կոռոզիա
Գրականություն
Կատեգորիա:Կոռոզիա
Ռուսկի յազիկ վ Արմենիի
Պատմություն
Կատեգորիա:Հայկական պարբերականներ
Օլիմպիկ Լիոն
«Օլիմպիկ Լիոն» (Olympique lyonnais, ավելի հաճախ անվանվում է «Լիոն»)՝ ֆրանսիական ֆուտբոլային ակումբ Լիոն քաղաքից։ Այն հանդես է գալիս Ֆրանսիայի բարձրագույն առաջնությունում։ Ակումբը ստեղծվել է 1899 թ. Լիոնը բազմաթիվ անգամ մասնակցել է ՈՒԵՖԱ -ի Չեմպիոնների լիգային, իսկ 2009-2010 մրցաշրջանում հասել է կիսաեզրափակիչ փուլ։
Մարզադաշտ
1950 թ.-ին Լիոնի մարզադաշտը եղել է View of the Stade de Gerland մարզադաշտը։ 2008 թ.ի հոկտեմբերի 13-ից Լիոնի մարզադաշտը դարձավ Virage Sud entrance to the stadium մարզադաշտը։
Ակումբի հիմնադրման օրվանից Լիոնի ավանդական գույներն են կարմիր, կապույտ և սպիտակ գույները։ Առաջին տարիներին Լիոնը հիմնականում խաղացել է սպիտակ համազգեստով։ 1955 թ. Լիոնում պաշտոնյաները որոշեցին ավելացնել կարմիր և կապույտ գույները։
Ծանոթագրություններ
Կատեգորիա:Ֆրանսիական ֆուտբոլային ակումբներ
Suits (հեռուստասերիալ)
Suits, ամերիկյան իրավաբանական դրամա հեռուստասերիալ՝ ստեղծված և հեղինակված Ահարոն Կորշի կողմից։ Պրեմիերան տեղի է ունեցել 2011 թվականի հունիսի 23-ին ԱՄՆ-ի կաբելային հեռուստատեսությամբ։
Հեռուստասերիալի սյուժեն ծավալվում է երիտասարդ Մայք Ռոսի շուրջը, ով պատահաբար սկսում է աշխատել հռչակավոր իրավաբան Հարվի Սպեկտերի հետ՝ չնայած իրավաբանական ֆակուլտետում սովորած չլինելուն ։ Սյուժեն կենտրոնանում է Հարվիի և Մայքի կողմից տարբեր իրավական վեճեր շահելու վրա, մինչ նրանք փորձում են թաքցնել Մայքի գաղտնիքը ։
Մրցանակներ
Սկսած 2012 թվականից հեռուստասերիալն արժանացել է մի քանի մրցանակների։ Ջինա Տոռեսը և Պատրիկ Ջեյ Ադամսը անհատական մրցանակներ են շահել Ջեսսիկա Փիրսոնի ու Մայք Ռոսի դերերում իրենց դերակատարման համար։ Հեռուստասերիալը արժանացել է 2014 թվականի լավագույն դրամայի մրցանակին TV Guide Awards-ի կողմից և Սիրելի դրամա մրցանակին People's Choice Awards-ի կողմից 2014 թվականին։ Տոռեսն արժանացել է նաև հեռուստատեսային սիրելի դերասանուհու մրցանակին 2012 թվականին Alma մրցանակաբաշխությանը և հեռուստատեսային լավագույն աջակից դերասանուհու մրցանակին 2013 թվականին Imagen Foundation Awards-ում։ 2019 թվականին դուրս եկավ հեռուստասերիալի 9րդ՝ վերջին եթերաշրջանը։
Առաջին եթերաշրջան (2011)
Մայք Ռոսը (Պատրիկ Ջեյ Ադամս) բարձր ինտելեկտով երիտասարդ է, ով իր բնատուր խելքի ու բացառիկ հիշողության շնորհիվ անօրինական կերպով LSAT-ի քննություններ է հանձնում ուրիշների փոխարեն։ Իր հիվանդ տատիկի խնամքի համար գումար աշխատելու համար համաձայնում է մարիխուանայի մեծ չափաբաժին տեղափոխել իր ընկեր Թրևորի՝ Թոմ Լիպինսկու համար։ Փորձը հաջողությամբ չի պսակվում և Մայքը փրկվելու միակ ճանապարհը տեսնում է Հարվի Սպեկտերի մոտ աշխատանքի ընդունվելու մեջ։ Հարվի Սպեկտերը իրավաբանական Pearson Specter ընկերության իրավաբաններից է և համարվում է Նյու Յորքի լավագույն փաստաբանը։ Վերջերս դարձել է ավագ բաժնետեր իրավաբանական ընկերությունում, և նրան բարձրագույն իրավաբանական կրթությամբ օգնական է անհրաժեշտ։ Մայքն օգտագործում է իր մտավոր տաղանդը ու համոզում Հարվիին ընդունել իրեն աշխատանքի՝ անկախ իր կատարած կեղծիքից։ Հարվին ընդունում է Մայքին՝ չնայած նա Հարվարդի համալսարանում չի սովորել։ Մայքն ու Հարվին սկսում են զբաղվել իրավաբանական վեճերով։
Երկրորդ եթերաշրջան (2012–13)
Չնայած Թրևորը Ջեսսիկային բացահայտում է Մայքի գաղտնիքը, նա շարունակում է թույլ տալ Մայքին աշխատել իրավաբանական ընկերությունում, որը համընկնում է ընկերության համահիմնադիր Դանիել Հարդմանի (Դևիդ Քոստաբիլ) վերադարձին ընկերություն։ Թե՛ Ջեսսիկան, թե՛ Հարվին վախենում են, որ Դանիելը ձգտում է իր նախկին դիրքը վերականգնել. այդ դեպքում նրանք երկուսն էլ կազատվեին աշխատանքից։ Կեղծիքի հիմքով հայց է հարուցվում Փիրսըն Հարդմանի դեմ, Հարվին մեղադրվում է ապացույցներ թաքցնելու մեջ։ Չնայած Հարվին պնդում է իր անմեղությունը, Դոննան՝ նրա քարտուղարուհին, գտնում է թաքցրած ապացույցը։ Երբ դա պարզվում է, Ջեսսիկան Դոննային ազատում է ընկերությունից։ Հարդմանն ու Ջեսիկան վիճում են վեճի լուծման եղանակի շուրջ և Հարդմանը Ջեսիկային մարտահրավեր է նետում ընկերության ղեկավարի աթոռի համար։ Հարդմանը ճակատամարտում է ընկերության հետ՝ որպես իրավաբան աշխատելով Ռեյչելի հոր՝ ականավոր փաստաբան Ռոբերտ Զեյնի իրավաբանական ընկերությունում։ Նա աշխատում է ընկերության հաճախորդների դեմ սեռական խտրականության մի գործով։ Հարդմանին պարտության մատնելու համար Ջեսսիկան համաձայնում է միավորվել Էդվարդ Դարբիի (Քոնլենթ Հիլլ) գլխավորած իրավաբանական ընկերության հետ, որտեղ աշխատում է նաև Հարվիի համակուրսեցի և սիրելի Դանա Սքոթը։ Հարվին դեմ է միավորմանը, քանի որ կարծում է, թե Դարբին ու Սքոթին կփորձեն հաստատել իրենց գերիշխանությունը Փիրսըն Հարդմանում։ Մայքն իր տատիկի մահվանից հետո սիրային կապ է ունենում ամուսնացած նախկին ընկերուհու՝ Թեսսի հետ։ Ռեյչելը (Մեգան Մարքլ) նրանց միասին է տեսնում, որը նրանց հարաբերությունների ընդհատման պատճառ է դառնում մինչև Մայքի կողմից Ռեյչելին իր գաղտնիքը պատմելը։
Երրորդ եթերաշրջան (2013-2014)
Երկու ընկերությունների միավորումն այժմ բարդ է, Ջեսսիկան հրաժարվոմ է նրան անվանական գործընկեր դարձնել։ Հարվիին հաջողվում է գործ հաղթել իր նախկին վերադասի՝ Քեմերոն Դեննիսի դեմ։ Հարվիի հաճախորդ Էվա Հեսսինգթոնը (Միշել Ֆերլի) ձերբակալված է սպանության մեղադրանքով։ Դարբին ուղարկում է իր օգնականներից Ստեֆեն Հանթլիին՝ գործին օգնելու համար։ Հարվին պայման է առաջադրում Ջեսսիկային, որ գործը հաղթելու դեպքում Ջեսսիկան նրան պիտի անվանական գործընկեր դարձնի։ Էվայի գործում հաղթանակն անհեռանկար է թվում, քանի դեռ Մայքը չի բացահայտում սպանության իրական մեղավորին՝ Հանթլիին։ Դարբին համաձայնում է Հանթլիի դեմ վկայություն տալ, սակայն միայն հետո է հասկանում, որ իր այդ քայլով զրկվումէ հետագայում ԱՄՆ—ում գործունեություն ծավալելու իրավունքից։ Սա սկիզբ է դառնում ընկերության վերաբաժանման բանակցությունների, որոնք վարելը Ջեսսիկան վստահում է Լուիսին․ սա բարդություններ է առաջացնում։ Դարբին Սքոթիին բանակցող է նշանակում։ Հարվիին շուտով հաջողվում է փակել Էվայի գործը։
Ջեսսիկան իմանում է Ռեյչելի և Մայքի կապի մասին, և սպառնում է ազատել Մայքին, եթե Ռեյչելը երդմամբ հաստատված գրավոր ցուցմունք չստորագրի Մայքոի գաղտնիքն իմանալու մասին։ Ռեյչելը ստորագրում է այն պայմանով, որ Ջեսսիկան խախտի իրավաբանական ընկերության Հարվարդի կանոնը, և ինքը կարողանա աշխատել որպես իրավաբան Կոլումբիայի համալսարանն ավարտելուց հետո։ Մայքի գաղտնիքը բացահայտելուն մոտ է լինում նաև Լուիսը, սակայն նրան համոզում են, որ Մայքն ընդամենը մի դասի գնահատական է կեղծել։ Հասկանալով, որ երբեք իսկական իրավաբան չի դառնալու, Մայքը համաձայնում է իրեն արված աշխատանքի առաջարկին և փոխում աշխատավայրը։ Սկսում է աշխատել Ջոնաթան Սիդվելի մոտ։ Եթերաշրջանի վերջում Մայքին և Հարոլդին ձերբակալում են Էվայի գործով վկաներին ահաբեկելու մեղադրանքով։ Լուիսին ու Հարվիին հաջողվում է ազատել նրանց։ Մայքի նոր աշխատավայրում Հարվին, հանդես գալով որպես նրա փաստաբան, աշխատում է փաստորեն Մայքի համար։
Չորրորդ եթերաշրջան (2014-2015)
Երբ Մայքը սկսում է աշխատել որպես ներդնող բանկիր Ջոնաթան Սիդվելի համար, հայտնվում է անհարմար իրավիճակում, երբ ստիպված է հանդես գալ Փիրսըն Սպեքթըրի հաճախորդ և Ռեյչելի նախկին ընկեր Լոգան Սանդերսի դեմ։ Սա հանգեցնում է Մայքի և Հարվիի հակադրությանը։ Շոն Քեհիլի գլխավորած թիմը, որ ցանկանում է հաղթել Փիրսըն Սպեքթըրին, զբաղվում է գործի քննությամբ՝ Էրիկ Վուդլի հրամաններով։ Ջեֆֆ Մալոնը (Դ. Բ. Վուդսայն) ընդունվում է աշխատանքի ընկերությունում, երբ Ջեսսիկային ու Հարվիին բացահայտում է գործի գաղտնիքը։ Լոգանի հետ երկար հակամարտությունից հետո Մայքը գնում է Չառլզ Ֆորսթմանի՝ հայտնի միլիարդատիրոջ մոտ, ով համաձայնում է ներդրում անել հօգուտ Gillis Industries-ի՝ այն պայմանով, որ Մայքը Սիդվելին դուրս թողնի գործից և բաժին չտա Gillis Industries-ից։ Ֆորսթմանի պլանն աշխատում է, և նա Մայքին աշխատամք է առաջարկում։ Բայց մինչ Մայքը մտածում է առաջարկն ընդունելու մասին, նրա մոտ է գալիս Լուիսը ու խնդրում ընկերություն վերադառնալ։ Ռեյչելն ու Լոգանը միասին աշխատում են մի գործով, և նրանց զգացմունքները թարմանում են։ Ռեյչելը Դոննային պատմում է իրենց համբույրի մասին, ապա նաև՝ Մայքին։ Մայքն ու Լոգանը վիճում են։
Լուիսը կանխում է Gillis Industries-ում Ֆորսթմանի ներդրումը, բայց խորհուրդ է տալիս Ֆորսթմանին տեղափոխել իր փողերը միջազգային բանկեր՝ ԱՄՆ-ի հարկերից խուսափելու համար։ Երբ Ջեսսիկան մերժում է Լուիսին անվանական գործընկեր դարձնելու առաջարկը, նրան փոխհատուցում է առաջարկում։ Լուիսը խնդրում է Մայքին կրկին վերցնել աշխատանքի։ Երբ Լուիսի արածը բացահայտվում է, նա ազատման դիմում է ներկայացնում ու պահանջում իր հետ տանել նաև իր հաճախորդներին։ Մայքը կազմակերպում է Լուիսի և Ռոբերտ Զեյնի հանդիպումը, բայց Զեյնը նշում է, որ Լուիսը չի ընդունվի, եթե առնվազն մեկ հաճախորդ չվերցնի իր հետ։ Մայքը Լուիսին այցելելիս չի ճանաչում Coif-ի բանալին, որը ճանաչում են Հարվարդի բոլոր ուսանողները, և Լուիսը հասկանում է նրա գաղտնիքը։ Նա դա օգտագործում է Ջեսսիկայից անվանական գործընկերոջ պաշտոն կորզելու համար։ Մալոնն իմանում է, որ Ջեսսիկան խաբել է իրեն, և նրանք բաժանվում են։ Եթերաշրջանի վերջում Մայքը Ռեյչելին ամուսնության առաջարկ է անում։ Դոննայի դեմ մեղադրանք է առաջադրվում, Հարվին ու Մայքը կարողանում են ազատել Դոննային։ Հարվին Դոննային սեր է խոստովանում, սակայն Դոննան տեղափոխվում է աշխատելու Լուիսի մոտ։
Հինգերորդ եթերաշրջան (2015–2016)
Հարվին աշխատանքի է ընդունում նոր քարտուղարուհու։ Բայց Դոննայի գնալու համար Հարվին տառապում է, և ճգնաժամային նոպաներից հետո դիմում է հոգեբանի, որ դանդաղ Հարվիին համոզում է պատմել իր խնդիրների մասին։ Լուիսը վախենում է, որ Դոննան կվերադառնա Հարվիի մոտ։ Երբ Լուիսը պարզում է, որ Հարվին Դոննային ավելի շատ է վճարել դիմում է ընկերության գործընկեր Ջեք Սոլոֆֆին՝ ընկերության փոխհատուցման կառույցը փոխելու համարա, ինչը կոնֆլիկտի է հանգեցնում Ջեսսիկայի ու Սոլլոֆի միջև։ Ընկերություն է գալիս Լուիսի քույր Էսթերը՝ իր գործով։ Սոլլոֆը Մայքին կրտսեր գործընկերոջ պաշտոն է առաջարկում։ Սոլլոֆը համագործակցումէ Հարդմանի հետ, ով նրան հսկելու ու ապակողմնորոշելու տարբերակ է գտնում։ Մայքն ու Ռեյչելը գաղտնի են պահում իրենց նշանադրությունն ու օգնում Հարվիին հաղթահարել Դոննայի բացակայությունը։ Մայքը մի գործով աշխատում է Ռոբերտ Զեյնի հետ։ Ռեյչելը հրաժարվում  է ստորագրել հոր կազմած ամուսնական պայմանագիրը։ Մայքի ու Սոլոֆի գործով հակառակ կողմում որպես փաստաբան հանդես է գալիս Մայքի նախկին ընկերուհին, որ գիտի Մայքի գաղտնիքի մասին։ Ռեյչելը հանուն Մայքի գաղտնիքի վիճում է իր մոր հետ ու հրաժարվում իր երազանքների մեծ հարսանիքի գաղափարից։
Հարդմանը Սոլոֆֆի դեմ ինչ-որ բան ունի, և դրա շնորհիվ Սոլոֆֆին օգտագործում է իր նպատակների համար։ Լուիսը չի կարողանում բացահայտել, թե ինչ է դա։ Հարվին հասկանում է, որ Ֆորսթմանն ու Հարդմանը պարզապես վրեժ են ցանկանում լուծել։ Ֆորսթմանը պահանջում է Հարվիի հրաժարականը։ Հարվին համաձայնում է ու ամենը պատմում գործընկերներին՝ խնդրելով նրանց քվեարկել հօգուտ Ջեսսիկայի։ Մայքն էլ է ազատվում աշխատանքից՝ Ռեյչելի հետ իր նորաստեղծ ընտանիքը պահելու համար։ Սակայն Մայքին ձերբակալում են։ Հետաքննությունը վարում է Անիտա Գիբբսը։ Մայքին հանում են բանտից, Դոննան վերադառնում է Հարվիի մոտ։ Չնայած Հարվին որոշում է ներկայացնել Մայքին դատարանում, Մայքի ցանկանում է ինքն իրեն ներկայացնել։ Մայքը համաձայնում է երկու տարվա ազատազրկման՝ պայմանով, որ ընկերությունից այլ անձ բանտ չնստի իր սխալի համար։ Հարվին պարզում է, որ երդվյալները Մայքին անմեղ էին ճանաչել։ Մայքը որոշում է ամուսնանալ Ռեյչելի հետ մինչ բանտ նստելը, սակայն եկեղեցում հետ է կանգնում որոշումից։ Դոննան, Ջեսսիկան և Լուիսը վերադառնում են ընկերություն և այն դատարկ գտնում. բոլոր աշխատղները հեռացել են։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:Անգլերեն հեռուստասերիալներ
Կաբեսուելա դել Վալյե
Կաբեսուելա դել Վալյե ( Cabezuela del Valle) քաղաք և մունիցիպալիտետ Իսպանիայում։ Գտնվում է Կասերես պրովինցիայի Էստրեմադուրա ինքնավար համայնքի կազմում։ Մունիցիպալիտետը գտնվում է Վալե դել Խերտե շրջանում։ Տարածքը կազմում է 57 կմ2, բնակչությունը՝ 2255 մարդ (2010 թվականի տվյալներով)։ Պրովինցիայի վարչական կենտրոնից գտնվում է 119 կմ հեռավորության վրա։
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Բալցհաուզեն
Բալցհաուզեն (Balzhausen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 1184 մարդ (ըստ 2010 թվականի դեկտեմբերի 31-ի) ։ Տարածքը կազմում է 14,65 կմ²։ Պաշտոնական կոդ՝ 09 7 74 115։
Արտաքին հղումներ
Կատեգորիա:Գերմանիայի քաղաքներ
Տոլբազի (գյուղ, Աուրգազինսկի շրջան)
Բնակչությունը 2010 թվականին գրանցված տվյալներով կազմում էր 9730 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1747 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Գուբզի
Գուբզի, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Վերուա Պո
Վերուա Պո (Verrua Po), քաղաք Իտալիայում, գտնվում է Լոմբարդիա մարզի Պավիա գավառում ։
Բնակչությունը կազմում է 1324 մարդ (2004 թվականի տվյալներով)։ Խտությունը կազմում է 117 մարդ/կմ²։ Տարածքը 11 կմ² է։ Էլեկտրոնային փոստ՝ 27040։ Հեռախոսային կոդ՝ 0385։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Պիրմիսաանի
Պիրմիսաանի (პირმისაანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Դուշեթից հեռու է 2 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ստարայա Բուդա (գյուղ, Գլինկովսկի շրջան)
Ստարայա Բուդա (Старая Буда), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Ռուսկի յազիկ վ արմյանսկոյ շկոլե
«Ռուսկի յազիկ վ արմյանսկոյ շկոլե» («Русский язык в армянской школе» – «Ռուսաց լեզուն հայկական դպրոցում»), ՀԽՍՀ ժողկրթության նախարարության ուսումնամեթոդական երկամսյա հանդես։
Պատմություն
Լույս է տեսել 1957-1991 թվականներին Երևանում՝ ռուսերեն (մինչև 1978 թվականը եղել է «Խորհրդային մանկավարժ» (1991 թվականից՝ «Մանկավարժ») հանդեսի հավելված)։
Խմբագիրներ ՝ Պ. Սիմոնյան, Ե. Ղազարյան։
Կատեգորիա:Հայկական պարբերականներ
Ժողովածու (787)
Ժողովածու (787), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 14րդ դարում Սարգիս գրիչի կողմից։ Գրված է թղթի վրա, որը ունի 24,3×16,3 չափս։ Ձեռագիրը կազմված է 363 թերթից։ Գրված է միասյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է մագաղաթիի վրա՝ բոլորգիրով։ Կազմը` կաշեպատ տախտակ դրոշմազարդ, աստառը՝ մանիշակագույն մետաքս։ Հիշատակարաններ՝317բ, 348բ, 356բ O :
Ծանոթագրություններ
Կատեգորիա:Մատենադարանի ձեռագրեր
Հասան Ալի խան Գարուսի
Հասան Ալի խան Գարուսի (, Հասան Ալի խան Ամիր Նազամ, ), բրիգադայի հայտնի հրամանատար, քաղաքականագետ, գրականագետ և Իրանում Ղաջարիների դարաշրջանի հասարակական գործիչ (19-րդ դար)։ Եղել է գլխավոր ադմինիստրատոր՝ Թավրիզում՝ Մուզաֆար արքայազնի օրոք, որն ավելի ուշ դարձել է Պարսկաստանի շահը (1896-1907)։
Կենսագրություն
Ծնվել է 1820 թվականի հոկտեմբերին, Ատրպատականի Բիջար քաղաքում։ Նրա հայրը հարգանքի է արժանացել Ֆատխ Ալի շահ Մուհամեդ Սադիկ խանի կողմից։ Ամիր Նիզամ Գարուսին բացի իր քաղաքական գործունեությունից հետաքաքրվել է նաև արվեստով։ Գրական և գեղագրական գործունեության մեջ հավատարիմ էր մնում իր սեփական ոճին, որը անվանվել է «Ամիրնազամի ոճ»։ Նրա երկու գրական հուշարձաններ «Մանշաաթ»-ը և «Փանդնամե-յի Յահյավիյե»-ը, որոնք հասել են մինչև մեր օրերը, նկարագրում էր իր ողջ տաղանդը գրականության մեջ։
Նա ոչ միայն եղել է հմուտ գրող, այլ նաև լիիրավ պոետ, ով գրել է մի քանի ոչ ամբողջական բանաստեղծություններ՝ ի պատիվ իր հովանավորների։ Նա ինչպես գրել է ձեռագիր ստեղծագործություններ, այնպես էլ նաև արձանագրական։ Երկար ժամանակ ապրել է Թավրիզում, և իր շատ ստեղծագործություններ ստեղծել են հենց այնտեղ։
1893 թվականին Հասան Ալի խան Գարուսին Նասրեդին շահի հրամանով նշանակվել է Ատրպատականի նահանգապետ, իսկ 1897 թվականին՝ Ֆրանսիայում Իրանի դեսպանը։
Մահացել է 1900 թվականին։
Դասընան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սիլվանի շրջանի համայնքներ
Շառլոտա Կիպրացի
Շառլոտա Կիպրոսացի (Charlotte de Chypre, ), 1458-1460 թվականներին Երուսաղեմի, Կիպրոսի և Կիլիկյան Հայաստանի թագուհի (երեք թագավորություններից, որոնք նրա տիտղոսի մասերն էին, իրականում ղեկավարում էր միայն Կիպրոսը), Կիպրոսի թագավոր Յոհան II-ի և Հելենա Պալեոլոգոսի դուստրը և ժառանգը, Պուատուից (Ֆրանսիա) ծագող Լուսինյան դինաստիայի վերջին ներկայացուցիչներից մեկը, որը խաչակրաց արշավանքներից հետո կառավարում էր Կիպրոսը և Միջին Արևելքի այլ քրիստոնեական պետություններ։
Կենսագրություն
Շառլոտան ծնվել է Նիկոսիայում 1444 թվականի հունիսի 28-ին։ Կիպրոսի թագավոր Յոհանն II-ի և Հելենա Պալեոլոգոսի ավագ և միակ ողջ մնացած դուստրն է։ Նրա կրտսեր քույր Քլեոպան մահացել է 1448 թվականի հունիսին՝ երբ Շառլոտան չորս տարեկան էր, նրան թողնելով Կիպրոսի գահի և նրա հոր տիտղոսների միակ օրինական ժառնգը։ Նա ուներ եղբայր՝ Հակոբը, ով ծնվել էր հոր հույն սիրուհի Մարիետա դե Պատրասից ։
Շառլոտան դաստիարակվել էր բյուզանդական ավանդույթներով և սահուն տիրապետում էր հունարենի, որը նա սովորել է մորից։ Նա կարողանում էր գրել ֆրանսերեն, իտալերեն, լատիներեն, բայց ամբողջ կյանքի ընթացքում հիմնականում խոսում էր հունարեն ։ Հռոմի Պապ Պիոս II-ը նրա շիտակ պահվածքի պատճառով նրան անվանում էր «հունական հեղեղ» ։
1460 թվականին իշխանությունը նրանից անցավ խորթ եղբորը՝ Հակոբ II-ին (Հակոբ Բ, ծնված արտամուսնական կապից)։ 1460 թվականին Հակոբին վիճարկեց գահի իր իրավունքը՝ թագուհի Շառլոտային և նրա ամուսնուն երեք տարի փակված պահելով Կիրենիայի ամրոցում ։ Այն բանից հետո, երբ 1463 թվականին Շառլոտան և նրա ամուսինը փախան Հռոմ և բնակություն հաստատեցին Տրաստևերեի պալացցո դե Կոնվերտենդիում՝ Հռոմի Պապ Պիոս II-ի հովանու ներքո, Հակոբը թագադրվեց։ Հակոբի և նրա ժառանգորդի մահից հետո Կիպրոսի թագուհի դարձավ նրա կինը՝ վենետիկուհի Կատերինա Կորնարոն, ինչի կապակցությամբ 1485 թվականին Շառլոտան թագավորության իրավունքները վաճառեց իր զարմիկ Կառլոս Սավոյացուն ։
Ընտանիք
Շառլոտան ամուսնացած է եղել երկու անգամ։ Առաջին անգամ ամուսնացել է 1456 թվականից Պորտուգալիայի արքայազն, Կոիմբրայի կոմս Յոհանի հետ (1433-1457, թունավորվել է, ինչպես ենթադրվում է, զոքանչի հրամանով), երկրորդ անգամ՝ 1459 թվականի հոկտեմբերի 4-ից՝ Լյուդովիկոս Սավոյացու (1436 թվականի հունիսի 5-1482 օգոստոս), ով նրա կառավարչակիցն էր ։ Այս ամուսնությունը նախաձեռնվել էր ջենովացիների կողմից, որոնք Շառլոտային խոստացել էին իրենց աջակցությունը թագի համար պայքարում իր եղբայր Հակոբ Բ-ի հետ։ 1464 թվականի հուլիսին նրանք որդի ունեցան, որը ծնվելուց մեկ ամիս անց մահացավ։
Ծանոթագրություններ
Կատեգորիա:1444 ծնունդներ Կատեգորիա:Կիպրոսի արքաներ Կատեգորիա:Լուսինյաններ Կատեգորիա:Կիպրոսի միապետներ Կատեգորիա:Իշխող թագուհիներ Կատեգորիա:Երուսաղեմի արքաներ Կատեգորիա:Թագուհիներ
Վիկտոր Ժուրավլյով
Վիկտոր Ժուռավլյով (Ви́ктор Лавре́нтьевич Журавлёв, ), խորհրդային և ռուս դիվանագետ։ Արտակարգ և լիազոր դեսպան (1990 թվականի հոկտեմբերի 18) ։
Կենսագրություն
1955 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին, լատիշին և անգլերենին։
1956 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Դարչնաթթու
Դարչնաթթու, օրգանական չհագեցած, միահիմն թթու։ Հանդես է գալիս ցիս- և տրանսիզոմեր ձևերով։ Տրանսիզոմերը կայուն, սառը ջրում քիչ լուծվող, անգույն կամ դեղնավուն բյուրեղներ են, հալման ջերմաստիճանը՝ 133°С, եռմանը՝ 300°С։ Ուլտրամանուշա–կագույն ճառագայթների ազդեցությամբ անցնում է ցիս- ձևի, որն անկայուն է և գոյություն ունի հեշտությամբ իրար փոխարկվող երեք պոլիմորֆ ձևևրով՝ ալոդարչնաթթու(հալման ջերմաստիճանը՝ 68°С) և երկու իզոդարչնաթթու(հալման ջերմաստիճանը համապատասխանաբար՝ 58°С և 42°С)։ Դարչնաթթուն պարունակվում է եթերային յուղերում և խեժերում, պերուական և տոլուական բալասաններում։ Սինթետիկ եղանակով ստանում են, օրինակ, Պերկինի ռեակցիայով։ Դարչնաթթուն և նրա էսթերները կիրառվում են օծանելիքի արտադրության և դեղագործության մեջ։
Ծանոթագրություններ
Կատեգորիա:Կարբոնաթթուներ Կատեգորիա:Ֆենոլներ
Հրանտ Միրզոյան
Հրանտ Սերյոժայի Միրզոյան (1962, հուլիսի 26, Գյումրի), հայ նկարիչ։
Ցուցահանդեսներ
Խմբակային ցուցահանդեսներ է ունեցել Հայաստանում, Օսլոյում, Վիեննայում, Մոսկվայում, Տորոնտոյում, Աբու Դաբիում, Փարիզում, Գերմանիայում, Ֆլորենցիայում, Նյու-Յորքում, Բոստոնում, Լոս Անջելեսում, Թուրքիայում, Թեհրանում, Անգլիայում, Շվեդիայում, Արգենտինայում, Բեյրութում, Սիրիայում։
Արտաքին հղումներ
Կատեգորիա:Հայ նկարիչներ Կատեգորիա:1962 ծնունդներ Կատեգորիա:Հուլիսի 26 ծնունդներ Կատեգորիա:Գյումրի քաղաքում ծնվածներ Կատեգորիա:Հայաստանի նկարիչների միության անդամներ
Պաիդռա
Պաիդռա (Paidra), գյուղ Էստոնիայի Վիրումաա նահանգի Լասվա շրջանում։
Պրոգրեսովկա
Պրոգրեսովկա (Прогресівка), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 1946 թվականին։
2001 թվականի տվյալներով Պրոգրեսովկա գյուղում բնակվում էր 417 մարդ։ Բնակավայրը զբաղեցնում է 0,74 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Աստերոիդների ցանկ (40501-40600)
Աստերոիդների ցանկ (40401-40500) * Աստերոիդների ցանկ * Աստերոիդների ցանկ (40601-40700)
Կարմիր փողկապների արկածները
«Կարմիր փողկապների արկածները» (Приключения красных галстуков), 1971 թվականի խորհրդային նկարված մուլտֆիլմ, ռազմահայրենասիրական ֆիլմ, որ ստեղծվել է ռեժիսորներ Վլադիմիր Պոպովի և Վլադիմիր Պեկարի կողմից ։
Սյուժե
Մուլտֆիլմը նվիրված է Հայրենական մեծ պատերազմի ժամանակ տեղի ունեցած իրադարձություններին։ Այն պատմում է երեք պատանի պիոներների, ինչպես նաև ամբողջ խորհրդային ժողովրդի սխրանքի ու հայրենասիրության մասին։
Ֆաշիստները Ադոլֆ Հիտլերի գլխավորությամբ օկուպացրել են ռուսական քաղաքները, ներխուժել երեխաների սիրելի դպրոց, դուրս նետել ամբողջ կահույքը, դասագրքերն ու տետրերը։ Դրանք դիզել են իրար վրա ու այրել։ Այդ գործողություններին հետևում են երեք պիոներներ, որոնք պատրաստ են իրենց կյանքը զոհել հանուն հայրենիքի։ Խիզախ դպրոցականները (երկու տղա և մեկ աղջիկ ) մշակում են բարդ պլան՝ նվաճողներին ոչնչացնելու և հայրենի հողում կարգը վերականգնելու նպատակով։ Արյունարբու ֆաշիստների հետ պայքարի ընթացքում երեխաները ցուցաբերում են խորամանկության ու խիզախության իսկական հրաշքներ, որոնք նրանց օգնում են կյանքի կոչել իրենց պլանը։
Ֆիլմի վերջում պիոներներին փրկում են Կարմիր բանակի զինվորները ։
Քննադատություն
Լյուդվիգա Զակրժևսկայան «Искусство кино» ամսագրում տպագրված հոդվածում ֆիլմը ներկայացրել է որպես պիոներների մասին մուլտիպլիկացիոն ֆիլմերի ոչ այնքան հաջող օրինակ ։
Ֆիլմն ընդգրկվել է ամերիկյան «Animated Soviet Propaganda» հավաքածուում ։ Քննադատը նշել է, որ մուլտֆիլմը 1970-ական թվականների սկզբի խորհրդային պրոպագանդայի ամենավատ օրինակներից մեկն է, որում ներկայացված են նացիստների ծաղրական և դպրոցականների ու Կարմիր բանակի զինվորների հերոսական կերպարները ։